Kildinstroi

pienoiskuva|Kildinstroita Kuolajoen takaa.
Kildinstroi (, suom. KiltinäEila Lahti-Argutina: Olimme vieras joukko vaan: venäjänsuomalaiset vainonuhrit Neuvostoliitossa 1930-luvun alusta 1950-luvun alkuun. Turku: Siirtolaisuusinstituutti, 2001. , sivu 160) on kaupunkimainen taajama ja kaupunkikunta Murmanskin alueen Kuolan piirissä Venäjällä. Se sijaitsee Kuolajoen alajuoksulla 12 kilometriä Kuolan kaupungistaProjekt, s. 11. kaakkoon. Taajamassa on 2 200 ja kunnassa 5 400 asukasta (vuonna 2011)Projekt, s. 32–33..

Maantiede ja asutus
Kildinstroin kaupunkikunnan pinta-ala on 552,45 neliökilometriäProjekt, s. 96.. Se rajoittuu pohjoisessa Kuolan piirin Molotšnyin ja Kuolan, idässä Tumannyin, etelässä Pušnoin ja lännessä Murmašin kuntiin. Pinta-alasta 92,7 % on metsää.

Kunnan alueella virtaa lohijokena tunnettu Kuolajoki. Seudulla on lukuisia soita ja pieniä järviä.Projekt, s. 15. Hyötykaivannaisiin kuuluvat hiekka, sora, rakennuskivi, savi ja turveProjekt, s. 19.. Suojeltuja luonnonmuistomerkkejä ovat metsätundran ja tundravyöhykkeen rajalla kasvava kolmesataa vuotta vanha mäntymetsä sekä istutettu sembramäntymetsikköProjekt, s. 25..

Keskustaajaman lisäksi kuntaan kuuluvat Golubyje Rutšjin, Šonguin ja Zverosovhozin sekä Magnetityn rautatieaseman asutuskeskukset. Zverosovhozissa on noin 1 500 ja Šonguissa yli tuhat asukastaProjekt, s. 32.. Kildinstroissa ja Šonguissa on puutarhapalsta- ja huvila-alueitaProjekt, s. 26..

Historia
Kildinstroi on perustettu vuonna 1937 valmistuneen tiilitehtaan työläisasutukseksi. Muurmannin radan varrelle rakennetun tehtaan toiminta perustui paikallisiin saviesiintymiin ja tuotanto käytettiin etupäässä Murmanskin kaupungin rakentamiseen. Alkuperäisen rakennusorganisaation nimitys on säilynyt paikkakunnan nimenä. Vuonna 1937 Kildinstroi sai myös kaupunkimaisen taajaman statuksen. 

Liikenne, talous ja palvelut
Kunnan läpi kulkee Pietarin ja Murmanskin välinen valtatie M18 sekä Muurmannin rata, jolla on Magnetityn, Šonguin sekä 1410, 1417. ja 1425. kilometrin (Kildinstroin) asemat. Kildinstroista on linja-autoyhteydet Kuolaan ja Murmanskiin. Rautatiellä ei nykyään ole paikallisliikennettä, mutta kaukojunat pysähtyvät Magnetityn ja Šonguin asemilla.Projekt, s. 44–45.

Paikallisista elinkeinoista tärkeimpiä ovat julkiset palvelut ja maanpuolustus. Golybyje Rutšjissa on viisi varuskuntaa. Kunnassa toimii hiekka- ja soralouhos, lihan ja munien tuotantoon erikoistunut maatalousyritys, tielaitos sekä ikkunoita, kalasäilykkeitä ja muoviesineitä valmistavaa pienteollisuutta. Neuvostoaikaiset tiilitehtaat ja turkistarhat ovat lopettaneet toimintansa. Suuri osa työvoimasta käy töissä Murmanskissa.Projekt, s. 31–32.

Keskustaajaman palveluihin kuuluu lastentarha, keskikoulu, erityiskoulu, kulttuuritalo, kirjasto, kaupunginsairaala, lastenkoti ja joukko kauppojaProjekt, s. 36–37..

Nähtävyydet ja matkailu
Seudun huomattavin nähtävyys on Kuolajoki. Vapaa-ajanviettokohteena käytetyn Kildinozeron rannalle suunnitellaan lomakylää.Projekt, s. 32, 62.

Lähteet


Viitteet

Aiheesta muualla
 Kildinstroin kunnan sivusto 
 Kildinstroin kunta Kuolan piirin sivustolla  
 Kildinstroin kunta Murmanskin alueen sivustolla  

Luokka:Kuolan piiri
Luokka:Murmanskin alueen kaupunkityyppiset taajamat